
                                                             RAPORT DE SPECIALITATE


privind trecerea din domeniul public al Municipiului Timişoara în domeniul privat 
al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora



 Avand in vedere Expunerea de motive nr.SC2018 - 12352/24.05.2018   a Primarului Municipiului Timişoara şi Proiectul de hotărâre privind trecerea din domeniul public al Municipiului Timişoara în domeniul privat al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora
Prin adresa numărul RE2018-000351/08.02.2018 şi Hotărârile Consiliului de Administrație a Societăţii de Transport Public Timişoara ( fostă Regia Autonomă De Transport Timişoara ) nr. 6/26.01.2017 şi nr.7/26.01.2017, Societatea de Transport Public Timişoara a solicitat promovarea unui Proiect de Hotărâre a Consiliului Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, a mijloacelor fixe evidenţiate mai jos în vederea scoaterii din funcţiune.
 Aceste mijloace fixe fac parte din domeniul public al Municipiului Timişoara conform HG977/2002 si HG 1016/2005 şi aflate în administrarea Societăţii de Transport Public Timişoara, conform HCL 153/21.12.2004, a Protcolului nr. SC2008-11360/28.06.2008 şi a Protocolului nr. SC2006-13258/04.07.2006 şi sunt cuprinse în evidenţa mijloacelor fixe ale Primăriei Municipiului Timişoara la o valoare totală de  516.885,45 lei ( înscrise în anexa 1). 
                 Conform Hotărârii Consiliului de administrație nr.6/26.01.2017 a Societăţii de Transport Public Timişoara,pentru mijloacele fixe aparţinând secţiei transport autobuze, str. Stan Vidrighin nr. 2, având numerele de inventar 19306,19310,19314,19317, administratorul propune scoaterea din funcțiune  a mijloacelor fixe având în vedere costurile ridicate pentru reabilitarea acestora. Conform Hotărârii Consiliului de administrație nr.7/26.01.2017 a Societăţii de Transport Public Timişoara,pentru mijloacele fixe având numerele de inventar 18708,18712,18713,18714,18720,18748,18827,18811,18810,18818, administratorul propune scoaterea din funcțiune  în vederea realizării lucrărilor de modernizare a infrastructurii. Pentru mijlocul fix având numărul de inventar 19279 s-a emis autorizatia de construire nr. 315/30.03.2017 privind „ Construcţii pentru instituţii publice – Consolidare, amenajări interioare,exterioare ( demolare cabină poartă ). 
               Prin dezmembrare, materialele reutilizabile se vor folosi în procesul de întreţinere şi reparaţie a infrastructurii de transport, iar restul materialelor vor fi valorificate ca deşeuri de materiale. Veniturile care rezultă din valorificarea acestor active, după deducerea cheltuielilor cu dezmembrarea lor, se vor vira la bugetul local.   
              Pentru a fi casate, este necesară trecerea mijloacelor fixe din domeniul public al Municipiului Timişoara în domeniul privat al Municipiului Timişoara, în conformitate cu Ordonanţa Guvernului nr. 112/2000, art.2 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale şi a prevederilor art. 10, alin. 2 din Legea 213/1998 actualizată, privind proprietatea publică şi regimul juridic al acesteia.

	Având în vedere prevederile legale expuse în prezentul raport, apreciem că proiectul de hotarare privind privind trecerea din domeniul public al Municipiului Timişoara în domeniul privat 
al municipiului Timişoara, a unor mijloace fixe  aflate în administrarea Societăţii de Transport Public Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora, îndeplineşte condiţiile pentru a fi supus dezbaterii şi aprobării plenului consiliului local.

